کەسرا نووری
کەسرا نووری لەدایکبووی ساڵی ١٩٩٠، چالاکوانی سیاسی، ڕۆژنامەنووس و خوێندکاری باڵای مافی مرۆڤ لە زانکۆی تارانە. ئەم زیندانییە سیاسییە پێشتر بەڕێوەبەری ئاژانسی ھەواڵی مەجزوبان نور بوە. لە مانگی ئازاری ساڵی ٢٠١٦ بە تۆمەتی " سەرکردەی ناڕەزایەتییەکان " لە گۆلێستان حەفتەم دەستبەسەر و بەھۆی لێدانێکی زۆرەوە ڕەوانەی نەخۆشخانە کرا. بۆ زیادکردنی فشارەکان لەسەری، داواکاری گشتی تاران ھەموو ئەندامانی بنەماڵەکەی (شوکوفە یەدوڵڵاھی، پووریا نووری، ئەمیر نووری) دەستگیر کرد. نوری پێشتر لە ساڵی ٢٠١١ دەستبەسەر و دوای چوار ساڵ زیندانی لە مانگی تشرینی دووەمی ساڵی ٢٠١٥ لە زیندان ئازاد کرا. لە ڕۆژی جیھانی ڕۆژنامەگەری ٢٠٢١دا، نوری خرایە لیستی ١٠ ڕۆژنامەنووسەوە کە زۆرترین فشار و ھەراسانکردنی حکوومەتیان لەسەرە لە جیھاندا لەلایەن ھاوپەیمانی ڕۆژنامەوانی ئازادەوە. ئێستا لە زیندانی عادل ئابادە.

باکگراوند 
کەسرا نووری لە شاری بەندەر عەباس لەدایکبووە، باوکی ناوی مەسعوود نوورییە، پارێزەر و ئەندامی دەستەی بەڕێوەبەری سەندیکای پارێزەران و دایکی ناوی شوکوفە یەدوڵڵاھی و براکانی ناوی پووریا نووری و ئەمیر نوورین، باوکی لە ساڵی ٢٠٠٩ بەھۆی جەڵتەی دڵەوە کۆچی دوایی کردووە. نوری لە ساڵی ٢٠٠٧ ئەندازیاری شارستانی خوێندووە. لە ساڵی ٢٠١٢ لە ماوەی زیندانی بوونی بڕوانامەی بەکالۆریۆسی لە یاسادا بەدەستھێناوە. دوای ٤ ساڵ زیندانیکردن لە ساڵی ٢٠١٦، نووری لە زانکۆی تاران بە بڕوانامەی ماستەر لە مافی مرۆڤ وەرگیرا و لە ئێران درێژە بە خوێندنی دەدا، کاتێک جارێکی دیکە دەستبەسەر کرایەوە.ئەم چالاکە سیاسییە پێنج جار لەلایەن ھێزە ئەمنییەکان و جلوبەرگی ئاسایییەوە دەستبەسەر کراوە و لە ئەڤین و ڕەجایی شەھر و فەشەفووە و عادل ئاباد و نیزام شیراز و دەستبەسەرگەی ژمارە ١٠٠ و ٢٠٩ زیندانی کراوە.

سەرچاوەکان 

پارێزەرانی ئێرانی
لەدایکبووانی ١٩٩٠
دەرچووانی زانکۆی تاران
زیندووان
وتارەکان بە بەستەرە دەرەکییە مردووەکان
ڕۆژنامەوانانی ئێرانی